વડાપ્રધાને જણાવ્યું હતું કે, 2022 સુધી કોઈ ભારતીય અવકાશમાં જશે. તેનાથી ભારત અવકાશમાં માનવીને મોકલનાર ચોથો દેશ બનશે. લાલ કિલ્લા પરથી મોદીએ કહ્યું છે કે, હું આજે દેશવાસીઓને એક ખુશખબર સંભળાવવા માંગુ છું. 2022માં જ્યારે દેશની આઝાદીના 75 વર્ષ પુરા થશે ત્યારે કે તે પહેલા માં ભારતીનો કોઈ સંતાન, તે પછી દિકરો હોય કે દિકરી, અવકાશમાં જશે. તેના હાથમાં તિરંગો હશે. સાથે જ ભારત માનવીને અવકાશમાં પહોંચાડનારો દુનિયાનો ચોથો દેશ બની જશે.